Návrh komuniké

	Ministerstvo spravodlivosti Slovenskej republiky predkladá na rokovanie vlády návrh poslancov Národnej rady Slovenskej republiky Jaroslava Volfa a Ladislava Orosza na vydanie zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov.

	Predloženým návrhom  zákona sa sleduje zabránenie problémov pri aplikácii ostatnej novely Občianskeho súdneho poriadku. Novela Občianskeho súdneho poriadku sa pri novelizovaní § 92 OSP (zavedenie singulárnej sukcesie) nedotkla ustanovení § 216 ods. 1 (odvolacie konanie) a § 243c (dovolacie konanie), ktoré vyslovene vylučujú použitie § 92 pri oboch opravných konaniach.

	Prijatím navrhovanej novely Občianskeho súdneho poriadku sa dopĺňa § 216 ods. 1 (odvolacie konanie) a § 243c (dovolacie konanie) o možnosť bezproblémovej aplikácie § 92 v odvolacom a dovolacom konaní.